《寿曹大博以东宪台治新筑亭馆扁榜寄意 咏归亭》
宋代·程公许

圣道如太极，品汇自生成。二人各言志，点也心和平。

春风发高咏，怀哉沂水滨。千载寄遐思，光景无边春。

一潭鉴寒碧，方寸洞虚明。执卷恍瞻前，舍瑟铿有声。

勿遣柱后文，醨我春风醇。穹舞丽景舒，琴歌南薰清。

谁知此中乐，天理皆流行。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。